Усмон Шарифзода

Усмон Шарифзода (31 марти 1945, деҳаи Элок, ноҳияи Файзобод, ҶШС Тоҷикистон — 15 июни 2009, Душанбе, Тоҷикистон) — шоир, узви Иттифоқи нависандагони Тоҷикистон (1994).

 Зиндагинома 
Усмон Шарифзода 31 марти соли 1945 дар деҳаи Элоки ноҳияи Файзобод зода шудааст. Соли 1964 мактаби миёнаи № 80-и ноҳияи Ленин (ҳоло Рӯдакӣ)-ро хатм мекунад. Соли 1971 шуъбаи шабонаи факултаи таъриху филологияи Донишгоҳи давлатии Тоҷикистонро хатм кардааст. Фаъолияти меҳнатиашро аз газетаи «Комунна»-и ноҳияи Ленин оғоз мекунад. Ходими адабии рӯзномаҳои «Пионери Тоҷикистон», «Тоҷикистони Советӣ», корманди Телевизиони тоҷик, Пажӯҳишгоҳи такмили ихтисоси омӯзгорон буд.

Усмон Шарифзода 15 июни соли 2009 аз олам даргузашт.Усмон Шарифзода // Иттифоқи нависандагони Тоҷикистон

 Эҷодиёт 
Шеърҳояш дар баёзҳои «Риштаборон», «Дили модар», «Умре дар роҳ» чоп шудаанд. Маҷмӯаи нахустини шеърҳояш «Хонаи ишқ» соли 1985 ба табъ расидааст. Баъдан ашъораш дар гулчини навиштаҳои ӯ «Қаламниҳоли ғам» (2006) интишор ёфтаанд.

Суруди «Моҳи Файзобод»-и Дӯстмурод Алӣ ва «Ошиқони Варзоб»-и Кароматуллоҳи Қурбон аз машҳуртарин таронаҳои навиштаи Усмон Шарифзода ба шумор меоянд.

 Осор 
 Дили модар. — Душанбе, 1984. — 173 с.
 Рӯҳи зиндагонӣ. — Душанбе, 1990. — 232 с.
 Рӯҳи саркаш. — Душанбе : Санадвара, 1998. — 104 с.
 Қаҳқаҳаи гиряхез. — Душанбе : Маориф ва фарҳанг, 2004. −175 с.
 Қаламниҳоли ғам. — Душанбе : Адиб, 2006. — 256 с.
 Аз ҳақтарошӣ то ҳақталошӣ. — Душанбе : Ирфон, 2007. — 112 с.

 Эзоҳ